কনকর্ড
কনকর্ড (/ˈkɒŋkɔːrd/), হলো ব্রিটিশ-ফরাসি মালিকানাধীন টারবোজেট চালিত বিশ্বের দ্রুততম সুপারসনিক যাত্রীবাহী বিমান, যা ১৯৭৬ থেকে ২০০৩ সাল পর্যন্ত চালু ছিল। এর সর্বোচ্চ গতি ছিল শব্দের গতির প্রায় দ্বিগুণ অর্থাৎ ১৩৫৪ মাইল/ঘন্টা বা ২১৮০ কিমি/ঘন্টা। এটি ছিল বাণিজ্যিকভাবে পরিচালিত মাত্র দুটি সুপারসনিক পরিবহনের মধ্যে একটি, অন্যটি সোভিয়েত-নির্মিত টুপোলেভ টু - ১৪৪, যেটি ১৯৭০-এর দশকের শেষের দিকে পরিচালিত হয়েছিল। কনকর্ড ছিল ফ্রান্স এবং ব্রিটেনের যৌথ প্রকল্প। এটি ১৯৭৬ সালে যাত্রীবাহী ফ্লাইট শুরু করে।